rejauldu/bengali-wikipedia huggingface dataset:
সিডনি অপেরা হাউজ () স্থায়ী অবকাঠামোবিশেষ। অস্ট্রেলিয়ার সিডনি বন্দরে এর অবস্থান। এটি নৌকার পাল আকৃতির ন্যায় দেখতে। অনেক ধরনের অনুষ্ঠান এখানে অনুষ্ঠিত হয়। বিশ্বের কোটি কোটি পর্যটকদের আকর্ষণের কেন্দ্রবিন্দু হয়েছে এই সিডনি অপেরা হাউজ। অপেরা হাউজটি মহাসাগরের এক প্রান্তে তৈরী করা হয়েছে যা দেখতে অনেকটা উপত্যকার মতো।  ইউনেস্কো বিশ্ব ঐতিহ্যের তালিকায় এটিকে ২০০৭ সালে অন্তর্ভুক্ত করে।UNESCO, "Sydney Opera House"; retrieved 2012-4-23.   ইতিহাস  বর্তমান অপেরা হাউজটি বেনেলং পয়েন্টে তৈরী করা হয়েছে যা একসময় ম্যাককুইরি বন্দর হিসেবে পরিচিত ছিল। ১৮১৭ সালে বন্দরটি প্রতিষ্ঠিত হয় ও ১৯০১ সালে বিলুপ্ত করা হয়। ১০ আগস্ট, ১৯০২ সালে ম্যাককুইরি বন্দরে ট্রাম রক্ষণাগার তৈরী করে ১৯৫৮ সালে ভেঙ্গে ফেলা হয়। এই একই জায়গায় ১৯৫৯ সালে সিডনি অপেরা হাউজের নির্মাণ কাজ শুরু হয়।  জান আডজেন নামীয় ড্যানিশ স্থাপত্যবিদ সিডনি অপেরা হাউজের নকশা প্রণয়ন করেন। ১৯৫৭ সালে তিনি অপ্রত্যাশিত ও বিতর্কিতভাবে নকশা প্রতিযোগিতায় বিজয়ী হন। পুরস্কারের মূল্যমান ছিল £৫,০০০। ১৯৫৭ সালে প্রকল্পের তত্ত্বাবধান ও সহায়তার জন্য সিডনিতে আসেন। ফেব্রুয়ারি, ১৯৬৩ সালে তিনি সিডনিতে তার অফিস স্থানান্তরিত করেন। ফেব্রুয়ারি, ১৯৬৬ সালে আডজেন প্রকল্পের কাজ ফেলে রেখে চলে যান।"Jørn Utzon: Danish architect who designed the Sydney Opera House", The Times, 1 December 2008. এর প্রধান কারণ ছিল সরকারের অর্থ প্রদানে অস্বীকৃতি। ২০০১ সালে আডজেন অস্ট্রেলিয়ায় আমন্ত্রিত হয়ে অবকাঠামোটির নকশাকে পরিবর্তন করে প্রকৃত অবস্থায় ফিরিয়ে আনেন।  ১৯৫৭ সালে অপেরা হাউজের প্রকৃত নির্মাণ ব্যয় ছিল £৩,৫০০,০০০ ($৭ মিলিয়ন)। সরকার থেকে ২৬ জানুয়ারি, ১৯৬৩ তারিখের অস্ট্রেলিয়া দিবসে নির্মাণ কাজ শেষের ঘোষণা দেয়া হয়।Jones, Peter: Ove Arup: Masterbuilder of the Twentieth Century. Yale University Press, 2006 কিন্তু প্রকল্পটি দশ বছর বিলম্বিত হওয়ায় অতিরিক্ত অর্থ মাশুল গুণতে হয় এবং তা শেষ করতে চৌদ্দগুণেরও অতিরিক্ত অর্থ সরকার পক্ষ থেকে সরবরাহ করতে হয়।   উদ্বোধন  অস্ট্রেলিয়ার রাণী দ্বিতীয় এলিজাবেথ ২০ অক্টোবর, ১৯৭৩ সালে আধুনিক স্থাপত্যকলার অন্যতম পদচিহ্ন সিডনি অপেরা হাউজ আনুষ্ঠানিকভাবে উদ্বোধন করেন। বিপুলসংখ্যক আগ্রহী জনতা এতে উপস্থিত ছিলেন। কিন্তু সিডনি অপেরা হাউজের নকশাকার জান আডজেনকে অনুষ্ঠানে আমন্ত্রণ জানানো হয়নি। এমনকি কোথাও তার নাম পর্যন্ত উল্লেখ করা হয়নি। উদ্বোধনী অনুষ্ঠানটি সরাসরি টেলিভিশনের পর্দায় দেখানো হয়। আতশবাজি ফোটানো হয় এবং বিথোভেনের ৯নং সিম্ফনী পরিবেশন করা হয়।Wendy Lewis, Simon Balderstone and John Bowan (2006). Events That Shaped Australia. New Holland. pp. 239–243. .   তথ্যসূত্র   বিষয়শ্রেণী:অস্ট্রেলিয়ার দর্শনীয় স্থান বিষয়শ্রেণী:স্থাপত্য বিষয়শ্রেণী:কনসার্ট হল
বেঙ্গল এয়ারোট্রোপোলিস প্রোজেক্ট লিমিটেড হল ভারতের প্রথম বিমাননগরী নির্মাণ সংস্থা।এই সংস্থার সদর দপ্তর পশ্চিমবঙ্গ রাজ্যের কলকাতায় অবস্থিত।এই সংস্থাটি ভারতের প্রথম বোসরকারি গ্রিনফিল্ড বিমানবন্দর নির্মাণ করেছে দুর্গাপুরে। প্রকল্প অন্ডাল বিমাননগরী বেঙ্গল এরোট্রোপোলিস প্রোজেক্ট লিমিটেড ও চাঙ্গি ইন্টারন্যাশোনাল গ্রুপ মিলিত ভাবে দুর্গাপুরে একটি বিমাননদরী নির্মাণ করছে।এই বিমাননগরীটি অন্ডাল বিমাননগরী  হিসাবে পরিচিত।বিমাননগরীটি মোট ২১৮৪ একর জমি নিয়ে গড়ে উঠেছে।এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে।এটিই ভারতের প্রথম বেসরকারি বিমানবন্দর।বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে।এই বিমাননগরী দুর্গাপুর এর উপকন্ঠেই গড়ে উঠছে।বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত।  লুধীয়ানা বিমাননগরী বেঙ্গল এরোট্রোপোলিস প্রোজেক্ট লিমিটেড পাঞ্জাবের লুধীয়াধনা শহরে একটি বিমাননগরী নির্মাণের জন্য মৌ স্বাক্ষর করেছে।এই বিমাননগরীটি ৩,৫০০ একর জমিতে নির্মাণ করা হবে।  তথ্যসূত্র  বিষয়শ্রেণী:ভারতীয় সংস্থা
হাসান ইবনে হাসান (), হাসান মুসান্না () নামে অধিক পরচিত,Hasan ibn Hasan, the memorial of Imam hawzah.net Retrieved 9 Oct 2018Ashura mehrnews.com Retrieved 9 Oct 2018 মুহাম্মাদের প্রপৌত্র ছিলেন।   প্রাথমিক জীবন  তার পিতা ছিলেন হাসান ইবনে আলী।Hasan Muthana  ghadeer.org Retrieved 11 Oct 2018The daughter of Imam Hussain islamicblessings.com Retrieved 11 Oct 2018 তার মাতা ছিলেন খাওলাহ বিনতে মানযুর ইবনে জাবান ইবনে সাইয়ার ফাযারি।The marriage of Hasan al-Muthanna mehrnews.com Retrieved 11 Oct 2018 হাসান মুসান্না কারবালার ময়দানে উপস্থিত ছিলেন। আহমাদ ইবনে ইব্রাহিম হাসানী, আবু মিখনাফ থেকে উদ্ধৃত একটি রেওয়ায়েতে বলেন যে, তখন তার বয়স ছিল উনিশ বা বিশ।Ṭabarī, Tārīkh al-umam, vol. 5, p. 469.  আশুরার দিনে তিনি হোসাইনের পাশে সাহসিকতার সাথে লড়াই করেন এবং আহত ও বন্দী হন। তার মামা আসমা বিন খারিজাহ ফাযারি তাকে রক্ষা করেন। তিনি কুফায় অসুস্থতার দিনগুলো পার করেন; এবং সুস্থ হয়ে তিনি মদিনায় ফিরে আসেন।Ḥasanī, al-Maṣābih, p. 379; Mufīd, al-Irshād, vol. 2, p. 25.  হাসান মুসান্নাকে তার চাচা হোসাইন ইবনে আলী বিয়ে করার জন্য নিজের দুই কন্যা সুকাইনা ও ফাতিমাকে বেছে নেয়ার জন্য প্রস্তাব দিয়েছিলেন। হাসান অত্যন্ত লাজুক স্বভাবের ছিলেন। তিনি ফাতিমাকে বেছে নিয়েছিলেন, কারণ তার সাথে তার দাদী ফাতিমাতুজ জাহরার অনেক মিল ছিল।The issue of Hasan al-Muthanna's marriage to Imam Hussain's daughter mehrnews.com Retrieved 11 Oct 2018   সন্তানাদি  সাইয়েদ ইবনে তাউস হাসান বিন হাসানসহ ইমাম হাসানের আরো কিছু সন্তানের যোগ্যতা ও আভিজাত্য সম্পর্কে লিখেন যে, এরা এমন লোক যাদের মর্যাদা ও যোগ্যতা সকল মুসলমান স্বীকার করেন।  হাসান এবং হোসাইনের বংশধরের তালিকা সম্পর্কে আলী রেজা থেকে বর্ণিত একটি বর্ণনার অংশ অনুসারে অনুমান করা হয় যে, হাসান মুসান্নার অনেক সন্তান ছিল। ইমাম হাসানের বংশধর তার এবং তার আরেক ভাই যায়েদের মাধ্যমে অব্যাহত ছিল। এই রেওয়ায়েতে বর্ণিত হয়েছে: "হাসান বিন আলীর বংশধর তার দুই পুত্র জায়েদ এবং হাসানের মাধ্যমে অব্যাহত ছিল। যায়েদের একটি পুত্র ছিল যার নাম ছিল হাসান । এছাড়াও, হাসান মুসান্নার আবদুল্লাহ কামিল, ইব্রাহিম গামর এবং ফাতিমা বিনতে হোসাইন থেকে হাসান মুসাল্লাস নামে পুত্রসন্তান ছিল। আর উম্মে ওয়ালাদ থেকে জাফর ও দাউদ; রামলা বিনতে সাঈদ বিন যায়িদ থেকে মুহাম্মদ; যিনি হাসানের তৃতীয় প্রজন্মকে অব্যাহত রেখেছেন।"    তথ্যসূত্র   বিষয়শ্রেণী:৭ম শতাব্দীর আরব ব্যক্তি বিষয়শ্রেণী:মুহাম্মাদের পরিবার বিষয়শ্রেণী:কারবালার যুদ্ধ বিষয়শ্রেণী:আরবি ভাষার লেখা থাকা নিবন্ধ
হেনরিখ মখিতারিয়ান (, ; জন্ম: ২১ জানুয়ারি ১৯৮৯) হলেন একজন আর্মেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলানের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০০৬ সালে, মখিতারিয়ান আর্মেনিয়া অনূর্ধ্ব-১৭ দলের হয়ে আর্মেনিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্মেনিয়ার বয়সভিত্তিক দলের হয়ে খেলার পর, তিনি ২০০৭ সালে আর্মেনিয়ার হয়ে আন্তর্জাতিক পর্যায়ে অভিষেক করেছেন; আর্মেনিয়ার জার্সি গায়ে তিনি সর্বমোট ৯৫ ম্যাচে ৩২টি গোল করেছেন।  প্রারম্ভিক জীবন হেনরিখ মখিতারিয়ান ১৯৮৯ সালের ২১শে জানুয়ারি তারিখে আর্মেনিয়ার ইয়েরেভানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মখিতারিয়ান আর্মেনিয়া অনূর্ধ্ব-১৭, আর্মেনিয়া অনূর্ধ্ব-১৯ এবং আর্মেনিয়া অনূর্ধ্ব-২১ দলের হয়ে খেলার মাধ্যমে আর্মেনিয়ার প্রতিনিধিত্ব করেছেন। আর্মেনিয়ার বয়সভিত্তিক দলের হয়ে তিনি প্রায় ৪ বছরে ২৪ ম্যাচে অংশগ্রহণ করে ১১টি গোল করেছেন।  পরিসংখ্যান আন্তর্জাতিক  দল  সাল  ম্যাচ  গোল আর্মেনিয়া  ২০০৭  ২  ০ ২০০৮  ৫  ০ ২০০৯  ৭  ১ ২০১০  ৫  ৩ ২০১১  ৮  ৪ ২০১২  ৮  ২ ২০১৩  ৮  ২ ২০১৪  ৭  ৪ ২০১৫  ৬  ০ ২০১৬  ৫  ৩ ২০১৭  ৯  ৬ ২০১৮  ১০  ১ ২০১৯  ৬  ৩ ২০২০  ২  ১ ২০২১  ৭  ২ সর্বমোট  ৯৫  ৩২  তথ্যসূত্র  বহিঃসংযোগ                       বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্মেনীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:আর্মেনিয়ার আন্তর্জাতিক যুব ফুটবলার বিষয়শ্রেণী:আর্মেনিয়ার আন্তর্জাতিক ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:ফুটবল ক্লাব শাখতার দোনেৎস্কের খেলোয়াড় বিষয়শ্রেণী:ফুটবল ক্লাব পিয়ুনিকের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:আর্মেনীয় প্রিমিয়ার লিগের খেলোয়াড় বিষয়শ্রেণী:ইউক্রেনে প্রবাসী ফুটবলার বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
এবিপি নিউজ এবিপি গ্রুপের মালিকানাধীন একটি ভারতীয় হিন্দি সংবাদ চ্যানেল। এছাড়াও এবিপি লাইভ এবিপি গ্রুপের মালিকানাধীন একটি ভারতীয় ইংরেজি নিউজ ওয়েবসাইট।   ইতিহাস  ১৯৯৮ সালের ১৮ই ফেব্রুয়ারি তারিখে স্টার নিউজ নাম নিয়ে চ্যানেলটি চালু করা হয়েছিল। ২০০৩ সাল থেকে স্টার নিউজ একটি সম্পূর্ণ চ্যানেল হিসেবে গড়ে ওঠে।abpnews.abplive.in এটি প্রথম দ্বিভাষিক (ইংরেজি - হিন্দি) সংবাদ পরিষেবা ছিল এবং প্রথম দিকে স্টার ইন্ডিয়া কর্তৃক পরিচালিত হয়েছিল ও এনডিটিভি ২০০৩ সাল পর্যন্ত প্রযোজনা করেছিল। ২০০৩ সালে এনডিটিভির সাথে চুক্তির মেয়াদ শেষ হওয়ার পর স্টার নিউজ স্টার এর নাম বদলে এবিপি নিউজ নাম নিয়ে সম্পূর্ণ হিন্দি ভাষার নিউজ চ্যানেলে রূপান্তরিত হয়।   আরো দেখুন   এটিএন নিউজ   তথ্যসূত্র    বহিঃসংযোগ   https://www.abplive.in/ এবিপি লাইভ   https://abpnews.abplive.in/ এবিপি নিউজ  https://abpmajha.abplive.in/ এবিপি মাঝা  https://abpananda.abplive.in/ এবিপি আনন্দ   https://abpsanjha.abplive.in/ এবিপি সাঁঝা  https://abpasmita.abplive.in/ এবিপি অস্মিতা  বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:মুম্বইয়ের গণমাধ্যম বিষয়শ্রেণী:এবিপি গ্রুপ বিষয়শ্রেণী:যুক্তরাজ্যে সম্প্রচারিত বিদেশী টেলিভিশন চ্যানেল বিষয়শ্রেণী:১৯৯৮-এ প্রতিষ্ঠিত টেলিভিশন চ্যানেল ও স্টেশন
দূরদর্শন নিউজ বা ডিডি নিউজ ২৪ ঘণ্টা খবর সম্প্রচারকারী ভারতীয় টেলিভিশন চ্যানেল।এটি ৩ নভেম্বর ২০০৩ সালে খবর সম্প্রচার শুরু করে।  ডিডি মেট্রোকে ২৪ ঘন্টার টিভি নিউজ চ্যানেল হিসেবে ডিডি নিউজে রূপান্তর করা হয়, যা ২০০৩ সালের ৩ নভেম্বর চালু হয়। এটির স্থলজ পরিধি আয়তনে ২১.৬% এবং ভারতের জনসংখ্যার দিক থেকে ৪৪.৯%।  ২০১৯ সালে, এটির আন্তর্জাতিক সিস্টার চ্যানেল ডিডি ইন্ডিয়া দূরদর্শন থেকে ইংরেজি সংবাদ এবং চলমান ঘটনাবলি প্রচারের জন্য একচেটিয়া চ্যানেল হয়ে ওঠে। এর পরে মূল সংস্থার সিইও প্রসার ভারতী দাবি করেন যে, ডিডি নিউজ "শীঘ্রই ১০০% হিন্দি" ভাষায় সম্প্রচারিত হবে, তবে সম্প্রচারিত সামগ্রীর প্রাপ্যতার কারণে এটি এখনও বাস্তবায়ন করা হয়নি। চ্যানেলটির বিশেষ বৈশিষ্ট্যের মধ্যে রয়েছে "বার্তা" নামে একটি সংস্কৃত নিউজ শো। ডিডি নিউজ এর অ্যান্ড্রয়েডhttps://play.google.com/store/apps/details?id=com.DDNews ও অ্যাপলhttps://itunes.apple.com/in/app/dd-news/id992334423?mt=8 মোবাইল অ্যাপস ৭ মে ২০১৫ সালে চালু করা হয়।এটি উদ্বোধন করেন ভারতের তথ্যমন্ত্রী শ্রী অরুণ জেটলিhttp://gadgets.ndtv.com/apps/news/dd-news-app-launched-by-prasar-bharti-689781?http://timesofindia.indiatimes.com/tech/apps/DD-News-mobile-app-launched/articleshow/47190006.cms?from=mdr অ্যাপসটি ২৪×৭ ভিত্তিতে তাৎক্ষণিক সংবাদ সংযোগ করার লক্ষ্য রাখে।  ইতিহাস  ডিডি নিউজ দ্রুতই দর্শকদের মধ্যে জনপ্রিয়তা লাভ করে। ২০০৩-০৪ সালের মধ্যে এটি ২ কোটি টাকার বাণিজ্যিক আয়ের লক্ষ্যমাত্রা অতিক্রম করে এবং ১০ কোটি টাকা আয় করে। বিজ্ঞাপনদাতাদের মধ্যে চ্যানেলটির জনপ্রিয়তা অবিচ্ছিন্নভাবে অব্যাহত রয়েছে এবং ২০০৪-২০০৫ এ আয়ের পরিসংখ্যান ইতোমধ্যে ১০ কোটি টাকা ছাড়িয়ে যায়। এর প্রধান কারণ হল ডিডি নিউজ একটি বিনামূল্যের চ্যানেল, যা ব্যক্তিগত এবং অর্থের বিনিময়ে চলা চ্যানেলগুলোর বিপরীত।  মোবাইল এপস ভারতের তথ্য ও সম্প্রচার মন্ত্রী অরুণ জেটলি ২০১৫ সালের ৭ ই মে তারিখে ডিডি নিউজের একটি মোবাইল অ্যাপ্লিকেশন চালু করে বলেন যে, শ্রোতারা সমস্যা এবং ইভেন্টগুলোর একটি বিস্তৃত দৃষ্টিভঙ্গি পেতে অত্যন্ত আগ্রহী। অ্যাপ্লিকেশনটি ডিডি নিউজকে ২৪×৭ ভিত্তিতে তাৎক্ষণিক সংবাদ সংযোগ করার জন্য একটি প্ল্যাটফর্ম সরবরাহ করবে এবং যা প্রোফাইলে একটি নতুন মাত্রা যোগ করেছে," তিনি বলেন, "অ্যাপ্লিকেশনটি মোবাইল ফোনের মাধ্যমে তথ্য চাওয়া দর্শকদের চাহিদাকে সম্বোধন করবে"। তথ্যসূত্র   আরও দেখুন  এনডিটিভি  বহিঃসংযোগ  ডিডি নিউজের লাইভ স্ট্রিমিং  ডিডি নিউজের ১১ বছর: বিশেষ উপস্থাপনা ও আলোচনা  বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:দূরদর্শন বিষয়শ্রেণী:যুক্তরাজ্যে সম্প্রচারিত বিদেশী টেলিভিশন চ্যানেল বিষয়শ্রেণী:২০০৩-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সরাসরি সম্প্রচার স্যাটেলাইট পরিষেবা
ঝজ্জর জেলা উত্তর ভারতের হরিয়ানা রাজ্যের ২২টি জেলার একটি। জেলাটি ১৯৯৭ সালের ১৫ জুলাই রোহতাক জেলা থেকে সৃষ্ট এবং এর সদর দফতর ঝজ্জর। এটি দিল্লি থেকে   দুরে অবস্থিত এবং একটি গুরুত্বপূর্ণ শিল্প কেন্দ্র হিসাবে গড়ে উঠেছে। জেলার অন্যান্য শহরগুলি হলো বাহাদুরগড়, বদলি এবং বেরী। বাহাদুরগড় জেলা ও রাজ্যের প্রধান শহর। বাহাদুরগড় ভারতের একমাত্র শহর হিসাবেও পরিচিত যেটি জেলা সদরের চেয়ে আয়তনে বড়।  জেলাটির আয়তন  এবং ২০০১ সালে এর জনসংখ্যা ছিল ৭০৯,০০০। এই জেলায় দুটি শিল্পাঞ্চলে ৩৩০০টিরও বেশি শিল্প রয়েছে। এই জেলার মূল শিল্পগুলি হলো সিরামিক, কাঁচ, রাসায়নিক, প্রকৌশল, বৈদ্যুতিক এবং ইলেকট্রনিক্স। বাহাদুরগড় শহর জেলার প্রধান শিল্পাঞ্চল এবং এখানে ২৮০০টিরও বেশি মাঝারি আকারের শিল্প এবং ২০০টি বৃহতাকারের শিল্প রয়েছে। এখানে ৩৩০০টি শিল্প প্রতিষ্ঠান রয়েছে যার মোট বিনিয়োগের পরিমান ৪,০০,০০০ কোটি টাকা। এই রাজ্যের প্রধান ফসলগুলি হলো চাল, গম এবং ভুট্টা। মোট সেচযুক্ত জমির আয়তন প্রায় ।   জনসংখ্যা    ঝজ্জর জেলার জনসংখ্যা ৯৫৮৪০৫, যেটি ফিজির জনসংখ্যার প্রায় সমান। ভারতের ৬৪০টি জেলার মধ্যে এটি ৪৫৬তম। জেলাটির জনঘনত্ব , ২০০১ থেকে ২০১১ সালের জনসংখ্যা বৃদ্ধির হার ৮.৭৩%, লিঙ্গ অনুপাত ৭৮২, এবং সাক্ষরতার হার ৮০.৮%।  ভারতের ২০১১ সালের জনগণনার সময়ে, জেলার ৯৯.৯৪% জনগোষ্ঠী হিন্দি এবং ০.৪০% পাঞ্জাবি তাদের প্রথম ভাষা হিসাবে ব্যবহার করতো।2011 Census of India, Population By Mother Tongue জাট এই জেলার মূল প্রভাবশালী জাতি। ২০১১ সালের জনগণনা অনুসারে ঝজ্জর শহরের জনসংখ্যা হল ৪৮৪২৪, বেরীর ১৫৯৩৪, এবং জেলার প্রধান শহর বাহাদুরগড়ের ১,৭০,৭৬৭।  ২০১১ সালের জাতীয় জনগণনায় দেখা গেছে যে ঝজ্জর জেলায় ০-৬ বয়সসীমার লিঙ্গ অনুপাত ভারতে সর্বনিম্ন, যেখানে ১০০০টি ছেলের মধ্যে মেয়ের সংখ্যা মাত্র ৭৮২টি। ঝজ্জরের দুটি গ্রামে লিঙ্গ-অনুপাত অত্যন্ত কম: বাহরানা ও দিমানার লিঙ্গ অনুপাত প্রতি ১০০০টি ছেলের জন্য যথাক্রমে ৩8৮ এবং ৪৪৪ জন মেয়ে। নিষিদ্ধ হওয়া সত্বেও ঝজ্জরে বাবা-মা নিবন্ধিত চিকিৎসালয়ে গোপনে আল্ট্রাসাউন্ডের মাধ্যমে ভ্রূণের নির্ধারণ করান, এবং এর ফলাফলের ক্ষেত্রে বিষেশ সাংকেতিক শব্দ ব্যবহার করা হয়: ছেলের জন্য লাড্ডু এবং মেয়ের জন্য জালেবী; এই পরিবারগুলি প্রায়শই কণ্যা ভ্রূণের গর্ভপাত করায়।   প্রশাসনিক বিভাগ  ঝজ্জর জেলা ৪টি বিভাগে বিভক্ত: ঝজ্জর, বাহাদুরগড়, বদলি এবং বেরী। ঝজ্জর মহকুমা দুটি তহসিল নিয়ে গঠিত: ঝজ্জর এবং মাতানহাইল। বাহাদুরগড় মহকুমা একটি মাত্র তহসিল নিয়ে গঠিত, বাহাদুরগড়। বদলি এবং বেরি মহকুমায় প্রতিটিতে একটি করে তহসিল রয়েছে।  এই জেলায় হরিয়ানা বিধানসভায় চারটি আসন রয়েছে: বাহাদুরগড়, বদলি, ঝজ্জর এবং বেরী। এগুলি সবই রোহতাক লোকসভা কেন্দ্রের অংশ।   শিল্প  বাহাদুরগড় জেলার প্রধান শিল্পকেন্দ্র। জেলার মোট ৩৩০০ শিল্পের মধ্যে বাহাদুরগড়েই ৩,০০০টি শিল্প রয়েছে। বেসিক শিল্পগুলি হল সিরামিক, কাঁচ, রাসায়নিক, প্রকৌশল, বৈদ্যুতিক এবং ইলেকট্রনিক্স।   ছোট এবং মাঝারি শিল্প সংস্থা  ঝজ্জর জেলায় ৩১শে ডিসেম্বর ২০০০ হিসাব অনুযায়ী ১৮১৮টি ক্ষুদ্র  শিল্প প্রতিষ্ঠান রয়েছে। এই প্রতিষ্ঠানগুলির মোট আনুমানিক বিনিয়োগ ৯৫৫০.০১ লক্ষ টাকা এবং মোট কর্মসংস্থান ১২,১৫৩। ২০১৬ সালে ঝজ্জর জেলায় ৩০৫০টি ক্ষুদ্র এবং মাঝারি শিল্প ছিল, যার মধ্যে শুধু বাহাদুরগড়েই ২৮০০টি ছিল মাঝারি শিল্প।   বৃহৎ শিল্প সংস্থা  ২০১৬ সালে এই জেলায় ২৫০টিরও বেশি বৃহৎ শিল্প ছিল যেগুলি উৎপাদন শিল্পে নিযুক্ত ছিল। এর মধ্যে ২০০টি ছিল বাহাদুরগড়ে।   আরও দেখুন   বাহাদুরগড়  রোহতক  বেরী  গুড়গাঁও   তথ্যসূত্র   বিষয়শ্রেণী:হরিয়ানার জেলা বিষয়শ্রেণী:ঝজ্জর জেলা বিষয়শ্রেণী:১৯৯৭-এ হরিয়ানায় প্রতিষ্ঠিত
ওর্ডিন্যান্স ফ্যাক্টরী ইতঋষি () ভারতের মধ্য প্রদেশ রাজ্যের হোশঙ্গাবাদ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ওর্ডিন্যান্স ফ্যাক্টরী ইতঋষি শহরের জনসংখ্যা হল ১০,২৬৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৮৬%। পুরুষদের মধ্যে সাক্ষরতার হার ৯২% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে ওর্ডিন্যান্স ফ্যাক্টরী ইতঋষি এর সাক্ষরতার হার বেশি।  এই শহরের জনসংখ্যার ৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
মার্ভ‌ (,  Marw) মধ্য এশিয়ার একটি গুরুত্বপূর্ণ মরুদ্যান শহর ছিল। এর অবস্থান ছিল বর্তমান তুর্কমেনিস্তানের মেরির কাছে ঐতিহাসিক সিল্ক রোডের পাশে অবস্থিত। এই নগরীতেই জন্ম হয়েছিলো অর্ধ-পৃথিবীর মহান শাসক সুলতান আল্প আরসালান বেগের  এই স্থানে বেশ কিছু শহর অবস্থিত ছিল। সাংস্কৃতিক ও রাজনৈতিক আদানপ্রদানের কারণে এগুলোর কৌশলগত মূল্য ছিল। দাবি করা হয় যে ১২শ শতকে সংক্ষিপ্তকালের জন্য মার্ভ‌ বিশ্বের বৃহত্তম শহর ছিল। প্রাচীন মার্ভে‌র স্থান ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত।  তথ্যসূত্র References  Sources  বহিঃসংযোগ  British Museum Research Project  Hazlitt's Classical Gazetteer Ancient Merv Project UCL  Merv Digital Media Archive (creative commons-licensed photos, laser scans, panoramas), particularly focusing on Sultan Kala (Gala), with data from a University College London/CyArk research partnership Tahmuras, the mythical father and founder of Merv  বিষয়শ্রেণী:পার্থি‌য়ান শহর বিষয়শ্রেণী:সাসানি শহর বিষয়শ্রেণী:খিলাফতের রাজধানী বিষয়শ্রেণী:ইরানের প্রাচীন শহর বিষয়শ্রেণী:ইরানীয় মালভূমি বিষয়শ্রেণী:ইরানের প্রদেশ বিষয়শ্রেণী:আমসার বিষয়শ্রেণী:পার্থিয় শহর বিষয়শ্রেণী:এশিয়ার প্রত্নতত্ত্ব বিষয়শ্রেণী:রেশম পথের উপর অবস্থিত জনবহুল স্থান বিষয়শ্রেণী:ধ্বংসপ্রাপ্ত শহর বিষয়শ্রেণী:খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান
১৭তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের সপ্তদশ আয়োজন। ১৯৯৫ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৬ জন বিজয়ীকে পুরস্কার প্রদান করা হয়। অন্য জীবন শ্রেষ্ঠ চলচ্চিত্রসহ সর্বাধিক পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র  শেখ নিয়ামত আলী  অন্য জীবন শ্রেষ্ঠ পরিচালক  শেখ নিয়ামত আলী  অন্য জীবন শ্রেষ্ঠ অভিনেতা  ইলিয়াস কাঞ্চন  শেষ রক্ষা শ্রেষ্ঠ অভিনেত্রী  শাবনূর  স্বপ্নের পৃথিবী শ্রেষ্ঠ পার্শ্বচরিত্রে অভিনেতা  রাইসুল ইসলাম আসাদ  লাভ স্টোরী শ্রেষ্ঠ পার্শ্বচরিত্রে অভিনেত্রী  ডলি জহুর   শ্রেষ্ঠ সঙ্গীত পরিচালক  আহমেদ ইমতিয়াজ বুলবুল  লাভ স্টোরী শ্রেষ্ঠ গীতিকার  আহমেদ ইমতিয়াজ বুলবুল  ভাল মানুষ শ্রেষ্ঠ পুরুষ কণ্ঠশিল্পী  সৈয়দ আব্দুল হাদী  প্রেমের অহংকার (গান - "মাটির মানুষ বানাইয়া") শ্রেষ্ঠ নারী কণ্ঠশিল্পী  কনকচাঁপা  লাভ স্টোরী (গান - "কত মানুষ ভবের বাজারে") শ্রেষ্ঠ কাহিনীকার  শেখ নিয়ামত আলী  অন্য জীবন শ্রেষ্ঠ চিত্রনাট্যকার  শেখ নিয়ামত আলী  অন্য জীবন শ্রেষ্ঠ সংলাপ রচয়িতা  ইমরুল শাহেদ  শেষ খেলা শ্রেষ্ঠ চিত্রগ্রাহক  আনোয়ার হোসেন  অন্য জীবন শ্রেষ্ঠ চিত্রসম্পাদক  আতিকুর রহমান মল্লিক   শ্রেষ্ঠ শিল্প নির্দেশক  উত্তম গুহ   শ্রেষ্ঠ শব্দগ্রাহক  মফিজুল হক   বিশেষ পুরস্কার   মুক্তির গান  সাংবাদিকতা  এস এম পারভেজ স্মৃতি পুরস্কার - ইয়াসিন বাবুল ("বাচসাস"-এ বিশেষ অবদান রাখার জন্য")  আরও দেখুন  ২০তম জাতীয় চলচ্চিত্র পুরস্কার (বাংলাদেশ)  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:১৯৯৫-এর চলচ্চিত্র পুরস্কার
ফাব্রিৎসিয়ো রোমানো (, ; জন্ম: ২১ ফেব্রুয়ারি ১৯৯৩) হলেন ফুটবলের স্থানান্তরে বিশেষজ্ঞ একজন ইতালীয় সাংবাদিক। তিনি ১৯ বছর বয়স থেকে স্কাই স্পোর্টস ইতালির হয়ে কাজ করেছেন। সামাজিক যোগাযোগ মাধ্যমে তার প্রচুর অনুসারী রয়েছে।  কর্মজীবন রোমানো ১৯৯৩ সালের ২১শে ফেব্রুয়ারি ইতালির নাপোলিতে জন্মগ্রহণ করেছেন। ১৮ বছর বয়সে বার্সেলোনার একজন ইতালীয় প্রতিনিধির কাছ থেকে ক্লাবের অভ্যন্তরীণ তথ্য পাওয়ার পর তিনি ফুটবলের স্থানান্তর বিষয়ে সাংবাদিকতা জীবন শুরু করেছেন। ১৯ বছর বয়সে স্কাই স্পোর্টস ইতালিতে যোগদানের পর থেকে, তিনি ইউরোপজুড়ে ক্লাব, প্রতিনিধি এবং মধ্যস্থতাকারীদের সাথে সংযোগ স্থাপন করেছেন। রোমানো দ্য গার্ডিয়ানের সাংবাদিক হিসেবেও কাজ করেছেন এবং সামাজিক যোগাযোগ মাধ্যমে বিশেষ করে টুইটার এবং ইন্সটাগ্রামে তার কয়েক লক্ষ অনুসারী রয়েছে।  রোমানো তার বিখ্যাত বাক্য "হেয়ার উই গো"-এর জন্য পরিচিত, যা তিনি নতুন স্থানান্তর চুক্তি ঘোষণার সময় ব্যবহার করেন। ৯০ মিনিট-এর মতে, তিনি ফুটবল ব্যবসায়ের "সবচেয়ে বিশ্বস্ত" স্থানান্তর-সম্পর্কিত পণ্ডিতদের একজন। রোমানো সিবিএস স্পোর্টসের জন্যও কাজ করেছেন এবং তিনি একটি ফ্যান্টাসি ফুটবল ওয়েবসাইট এসওএস ফ্যান্টার প্রতিষ্ঠাতা, যা তিনি ২০১৪ সালে প্রতিষ্ঠা করেছেন।  ব্যক্তিগত জীবন রোমানো বর্তমানে মিলানে বসবাস করছেন। তিনি ইংরেজ ফুটবল ক্লাব ক্লাব ওয়াটফোর্ডের সমর্থক।  তথ্যসূত্র  বহিঃসংযোগ   দ্য গার্ডিয়ানে প্রোফাইল  সিবিএস স্পোর্টসে প্রোফাইল      এসওএস ফান্তা ওয়েবসাইট  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:গার্ডিয়ানের সাংবাদিক বিষয়শ্রেণী:ইতালীয় সাংবাদিক
মাধুরী মিসাল ভারতীয় জনতা পার্টির নেতা এবং পুনে শহরের পার্বতী আসন থেকে মহারাষ্ট্র বিধানসভার নির্বাচিত সদস্য।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্র বিধানসভার নারী সদস্য বিষয়শ্রেণী:মারাঠি রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:১৯৬৪-এ জন্ম বিষয়শ্রেণী:মহারাষ্ট্র বিধানসভার সদস্য ২০০৯-২০১৪ বিষয়শ্রেণী:মহারাষ্ট্র বিধানসভার সদস্য ২০১৯-২০২৪ বিষয়শ্রেণী:মহারাষ্ট্র বিধানসভার সদস্য ২০২৪-২০২৯
১৯৫০ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।   চলচ্চিত্রসমূহ   নাম  পরিচালক ভূমিকায় ধরন তথ্যাবলী/সঙ্গীত ছিন্নমুল নেমাই ঘোষ গঙ্গাপতা বসু, ঋত্বিক ঘটক ঐতিহাসিক নাটক কঙ্কাল নরেশ মিত্র ধীরাজ ভট্টাচার্য, জীবন বোস, নরেশ মিত্র লোমহর্ষক মর্যাদা দিগম্বর চট্টোপাধ্যায় উত্তম কুমার, পাহাড়ী সান্যাল নাটক মেজদিদি সব্যসাচী জহর গাঙ্গুলি, নৃপতি চট্টোপাধ্যায়, তুলসী চক্রবর্তী সুধর প্রেম প্রেমাঙ্কুর অথর্থি অসিত বরণ, মনোরঞ্জন ভট্টাচার্য    তথ্যসূত্র    বহিঃসংযোগ   বিষয়শ্রেণী:বছর অনুযায়ী বাংলা চলচ্চিত্রের তালিকা
থাম্ব|একটি দোকানে জনসনের শিশু পণ্য  জনসন বেবি (Johnson's Baby) হচ্ছে জনসন এন্ড জনসনের মালিকানাধীন শিশুর প্রসাধনী এবং ত্বক-যত্ন পণ্যগুলির একটি আমেরিকান ব্র্যান্ড। ১৮৯৩ সালে ব্র্যান্ডের জন্ম যখন জনসন বেবি পাউডার চালু হয়। এদের পণ্যগুলোর মধ্যে রয়েছে শিশুর পাউডার, শ্যাম্পু, শরীরের লোশন, মালিশ তেল, ঝরনা জেল এবং শিশুর মুছনি বা বেবি ওয়াইপস। অন্তত ১৯৮০ এর দশকের পর থেকে এই ব্র্যান্ডের পণ্যগুলি "ব্যতিক্রমীভাবে বিশুদ্ধ এবং নিরাপদ" পণ্য তৈরির জন্য খ্যাতি লাভ করেছে।   স্বাস্থ্য ঝুঁকির সমস্যা  ১৯৮৫ সালের ডিসেম্বরে দুইজন চিকিৎসক বাবামাকে বাচ্চাদের পাউডার ব্যবহার না করার আহ্বান জানান, এতে বলা হয় যে এটি সেবন করা বা শ্বাসগ্রহণ করা অনিরাপদ। এরপর জনসন এন্ড জনসন এর প্রতিক্রিয়ায় একটি সরকারী বিবৃতি দিয়ে জানান যে "যেভাবে নির্দেশ দেয়া হয়েছে সেভাবে ব্যবহার করলে পণ্যগুলো নিরাপদই থাকে"।  ২০১৬ সালের ফেব্রুয়ারিতে, ২০১৫ সালে ৬২ বছর বয়সী এক নারীর ওভারিয়ান ক্যান্সারে মারা যাওয়ায় জ্যাকি ফক্স পরিবারের ক্ষতির জন্য জনসন এন্ড জনসনকে ৭২ মিলিয়ন ডলার দিতে আদেশ দেওয়া হয়েছিল। তিনি বহু বছর ধরে জনসনের শিশুর পাউডার ব্যবহার করেছিলেন। জনসন অ্যান্ড জনসন দাবি করেছে যে প্রসাধনীগত ট্যাল্ক এর নিরাপত্তা কয়েক দশকের বৈজ্ঞানিক প্রমাণের দ্বারা সমর্থিত এবং এটি রায়কে আপীল করার পরিকল্পনা করে। ব্রিটিশ দাতব্য সংস্থা ওভাকোম থেকে বলা হয়, ১৬টি গবেষণায় দেখা গেছে যে, ট্যালকাম পাউডারের ব্যবহার ওভারিয়ান ক্যান্সারের সম্ভাবনা প্রায় এক তৃতীয়াংশ বৃদ্ধি করে। ২০১৩ সালের যুক্তরাষ্ট্রের গবেষণাগুলোর একটি পর্যালোচনা বলে যৌনাঙ্গে ট্যালকাম পাউডারের ব্যবহারে সেই ফলাফল পাওয়া যেতে পারে, কিন্তু সাধারণ ব্যবহারে তা পাওয়া যাবে না, তারা গবেষণাগুলোর ফলাফলগুলো সম্পর্কে নিশ্চিত হতে পারেনি। উপরন্তু তারা বলেন, "ওভারিয়ান ক্যান্সার একটি বিরল রোগ, এবং এর ঝুঁকি এক তৃতীয়াংশ পরিমাণে বৃদ্ধি পেলেও এর ঝুঁকি খুব কমই থাকে।"   চিকিৎসাসংক্রান্ত গবেষণা  ২০০৭ সালে জনসন এন্ড জনসন স্পন্সর করেছিলেন "শিশুদের পরিষ্কার করার সর্বোত্তম চর্চা" নিয়ে প্রথম ইউরোপীয় গোলটেবিল বৈঠককে স্পনসর করেছিলেন। সেখানে ইউরোপ জুড়ে ডার্মাটোলজিস্ট এবং প্যাডিয়াট্রিশিয়ান বিশেষজ্ঞদের একটি প্যানেল অংশগ্রহণ করে। এই বৈঠকে শিশুদের স্থানের ক্ষেত্রে জলের বদলে তরল পরিষ্কারক এর ব্যবহারের ক্ষেত্র নজর দেয়া হয়। উপসংহারে টানা হয়, "মৌলিক সুরক্ষা পদ্ধতি অনুসরণ করা হলে স্নান সাধারণত ধৌত করার চেয়ে শ্রেয়, এবং এতে শিশু ও বাবামার মানসিকভাবেও উপকার হয়।"  ২০১০ সালে জনসনস বেবি ব্র্যান্ড দ্বারা স্পনসরকৃত একটি য়াদৃচ্ছিক ক্লিনিকাল ট্রায়ালে মানসম্পন্ন ত্বকের যত্নের অংশ হিসেবে শিশুর ত্বকে আর্দ্রতা মাত্রার উন্নতির জন্য ময়শ্চারাইজার ব্যবহার করার কার্যকারিতা নিয়ে গবেষণা করা হয়। গবেষণায় দেখা যায়,  শিশুর ত্বকে উপযুক্ত আর্দ্রতা মাত্রা বজায় রাখতে বেবি লোশন ব্যবহার (শিশুর লোশন ব্যবহার না করার তুলনায়) কার্যকর।  ফেব্রুয়ারি ২০১৩ সালে ম্যানচেস্টার বিশ্ববিদ্যালয়ের শিক্ষায়তনিকদের দ্বারা জার্নাল অফ অবস্টেট্রিক, গাইনেকোলজিক, এন্ড নিওনেটাল নারসিং এ প্রকাশিত একটি গবেষণা বলে, জনসনস বেবি এর টপ-টু-টো ওয়াশ শুধু জল ব্যবহার করার মতই নিরাপদ। গবেষণাটি জনসন এন্ড জনসন দ্বারা স্পনসর করা হয়, "কিন্তু এতি কঠোর, স্বাধীন বৈজ্ঞানিক নিয়মগুলোর অধীনে পরিচালিত হয়েছে, যেখানে ব্লাইন্ড টেস্টিং এবং পিয়ার রিভিউও অন্তর্ভুক্ত ছিল"।   তথ্যসূত্র   বিষয়শ্রেণী:শিশুযত্ন বিষয়শ্রেণী:ত্বকের যত্ন বিষয়শ্রেণী:জনসন এন্ড জনসন ব্র্যান্ড বিষয়শ্রেণী:মার্কিন মার্কা বিষয়শ্রেণী:১৮৯৩ সালে বের হওয়া পণ্য বিষয়শ্রেণী:ত্বকের যত্নের মার্কা বিষয়শ্রেণী:১৮৯৩-এ প্রবর্তিত পণ্য